บทความเรื่อง ครูดีในดวงใจ

คำว่า “ครู” คือ ผู้อบรมสั่งสอน ผู้ถ่ายทอดความรู้ ผู้สร้างสรรค์ภูมิปัญญาและพัฒนาทรัพยากรมนุษย์เพื่อนำไปสู่ความเจริญรุ่งเรือง ครูนับเป็นปูชนียบุคคลที่มีความสำคัญอย่างมาก

ในการให้ความรู้ให้ประสบการณ์ ตลอดจนเป็นผู้มีความเสียสละ ดูแลเอาใจใส่ สั่งสอนให้เด็ก

ได้พบกับแสงสว่าง ด้วยความสำคัญของคำว่า “ครู” ข้าพเจ้าขอยกย่องครูดีในดวงใจของข้าพเจ้า

ที่ทำให้ข้าพเจ้ามีวันนี้ เริ่มตั้งแต่ ระดับชั้นอนุบาล ชั้นประถมศึกษา ชั้นมัธยมศึกษาตอนต้น

และชั้นมัธยมศึกษาตอนปลาย

ครูดีในดวงใจของข้าพเจ้าในระดับชั้นอนุบาลโรงเรียนอนุบาลวิหารแดง คือ

คุณครูทองม้วน และคุณครูชลอศรี ท่านทั้งสอง คือผู้ดูแลข้าพเจ้าแทนพ่อแม่ ท่านไม่เคย ดุ ด่า

ว่า ตี ท่านทั้งสองใจดีมาก ให้ทั้งความอบอุ่นความรัก เวลานอนกลางวันไม่หลับท่านก็จะคอยโอ๋จนหลับ พอขึ้นระดับชั้นประถมศึกษาปีที่ 1 คุณครูสมบัติ ท่านให้ความรู้ ให้ความรัก ท่านทำให้เราอ่านออกเขียนได้ ในระดับชั้นประถมศึกษาปีที่ 2 คุณครูกัญญาวรรณ ขำขัย ท่านเป็นผู้หญิงตัวเล็กที่เก่ง สอนพวกเราด้วยความรักความเอาใจใส่ เห็นความสำคัญในทุกๆ เรื่อง ท่านสอนให้เราท่องสูตรคูณเป็น สอนว่าอันไหนผิดอันไหนถูก อันไหนควรทำอันไหนไม่ควรทำ ในระดับชั้นประถมศึกษาปีที่ 3 คุณครูปินดา ท่านเป็นผู้หญิงที่เก่งทั้งเรื่องการเต้น การวาดภาพและอะไรอีกหลายๆ อย่าง ในระดับชั้นประถมศึกษาปีที่ 4 คุณครูเกษร รถกล ผู้ที่ให้ความรู้ทั้งเรื่องการเรียน คอยสนับสนุนเด็กในสิ่งที่ชอบ เช่นข้าพเจ้าได้ลงประกวดร้องเพลงในวันภาษาไทยแห่งชาติ ข้าพเจ้าดีใจมากที่ได้ผ่านเข้ารอบ คุณครูเกสรก็คอยหาชุดให้ คอยซ้อมร้องเพลงให้ โดยท่านไม่เคยบ่นว่าเหนื่อยสักคำ ในระดับชั้นประถมศึกษาปีที่ 5 คุณครูมนนรี แก้งคำ ท่านเป็นครูสอนนาฏศิลป์ ท่านเป็นผู้ที่ทำให้ข้าพเจ้าชอบในการแสดง ชอบรำ ชอบแต่งตัวสวย กล้าแสดงออก รักในความเป็นไทย ชอบคุณครูนาฏศิลป์ท่านนี้ที่สอนให้ข้าพเจ้ามีบุคลิกภาพที่ดีสง่า คุณครูจะพูดเสมอว่าเวลารำยิ้มด้วยสิ “แป๊บซี” ในระดับชั้นประถมศึกษาปีที่ 6 คุณครูประทวน สัญชาติ ท่านเป็นครูที่เก่งทั้งวาดภาพและทางด้านกีฬา ท่านสอนให้เราเข้มแข็งตลอดเวลา จนขึ้นมัธยมศึกษาตอนต้นได้ศึกษาต่อที่โรงเรียนประเทียบวิทยาทานมีอาจารย์กำจัด ธรรมขันตี เป็นอาจารย์ที่ปรึกษา เป็นอาจารย์เป็นอาจารย์ที่ไม่เคยทิ้งลูกศิษย์ รักลูกศิษย์เท่ากันทุกคน คอยอบรมสั่งสอนให้เราเป็นคนดี ดูท่านภายนอกอาจจะเหมือนคนดุแต่ภายในท่านเป็นคนจิตใจดี ท่านเป็นผู้ที่ทำให้ข้าพเจ้ามีวันนี้ และมีอีกหนึ่งท่านที่คอยให้คำปรึกษา คือ อาจารย์ ประนอม นอบน้อม ครูสอนวิชาคณิตศาสตร์ ท่านคอยแนะนำในการศึกษาต่อในชั้นมัธยมตอนปลายว่าจะเรียนแผนไหนดี พอขึ้นชั้นมัธยมศึกษาปีที่ 4 มีอาจารย์ประภาศรี เป็นที่ปรึกษา เป็นอาจารย์ที่ดูแลเรื่องการแต่งกายของนักเรียน และยังอีกหลายท่านที่ให้ทั้งความรู้ ความรัก ได้แก่ อาจารย์กรองแก้ว อาจารย์รชดา อาจารย์ทรงธรรม อาจารย์กิตติพงษ์ และอีกหลายท่านที่เป็นครูในดวงใจของข้าพเจ้าตลอดมา ครูทุกท่านทำให้ข้าพเจ้าอยากที่จะเป็นครูและเวลานี้ข้าพเจ้ากำลังจะประสบความสำเร็จ

จากข้างต้นครูจะเป็นผู้คอยอบรมสั่งสอนเราให้เราเป็นคนดีรองจากพ่อแม่ ครูทุ่มเทเพื่อศิษย์เพื่อจะส่งศิษย์ให้ถึงฝั่ง อย่างเพลง “รางวัลของครู” ร้องไว้ว่า “ความภูมิใจไม่ได้อยู่ในพานไหว้ครู แต่อยู่ในวันที่รู้ว่าศิษย์นั้นไปได้ดี เรือจ้างรำแกร่งยังพานสุดแรงที่มี พ่อพิมพ์แม่พิมพ์วันนี้ยังเป็นพิมพ์ดีสุดแรงหัวใจ ถ้อยคำชื่นชมเชิดชู ไม่ต้องให้ครูก็ได้ รู้ถูกรู้ผิดมีชีวิตที่สดใส สิ่งนั้นที่ครูฝันใฝ่ เพื่อเป็นแรงใจให้ครู” ข้าพเจ้าขอมอบเพลงนี้ให้กับครูดีในดวงใจทุกท่าน และขอนอบน้อมครูดีในดวงใจของข้าพเจ้า คุณครูทองม้วน เอกเจริญ คุณครูชะลอศรี คุณครู คุณครูสมบัติ

คุณครูกัญญาวรรณ ขำชัย คุณครูปินดา คุณครูเกสร รถกล คุณครูมนนรี แก้งคำ

คุณครูประทวน สัญชาติ คุณครูกำจัด ธรรมขันตี คุณครูประภาศรี พูลสมบัติ

คุณครูประนอม นอบน้อม คุณครูกรองแก้ว คุณครูรชดา คุณครูกิตติพงษ์ ยอดดี และคุณครูอีหลายท่านที่ข้าพเจ้ายังไม่ได้กล่าวถึงเป็นเรือจ้างที่จะส่งข้าพเจ้ากำลังจะถึงฝั่งของคำว่า “ครู”